વિજયકાંતે પણ એવો વિશ્વાસ ઊભો કર્યો છે કે તેઓ ભ્રષ્ટાચાર મુકત સરકાર આપશે. તેમણે ભ્રષ્ટાચાર મુકત સરકાર માટે ડીએમકે તરફથી આપવામાં આવેેલી લાંચની રકમની ઓફર ફગાવી દીધી હતી. બીજી બાજુ ડીએમકેના પ્રમુખ કરુણાનિધિએ વાઇકોને તેમના આ આક્ષેપ પર દીવાની અને ફોજદારી બદનક્ષીની કાર્યવાહી કરવા ચેતવણી આપી છે અને આ માટે કાનૂની નોટિસ પણ મોકલી આપી છે. વકીલ આર.ધેવીએ વાઇકોને મોકલેલી નોટિસમાં જણાવ્યું છે કે તમે અમારા અસીલ એમ.કરુણાનિધિ વતી તમારા અસીલે કરેલા ખોટા આક્ષેપો પાછા ખેંચવા અને દિલગીરી વ્યકત કરવા જણાવીએ છીએ. ધેવીએ જણાવ્યું હતું કે બદનક્ષી સંબંધિત નિવેદનને લઇને વાઇકો પોતાના આક્ષેપો પાછા ખેંચે અથવા તો માફી માગે અન્યથા અમને તેમની વિરુદ્ધ ‌િસવિલ અને ક્રિમિનલ કાર્યવાહી કરવાની ફરજ પડશે.